Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 791/11/8807	Michalovce, 2.9.2013
EEČ : 2-66-283-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 11.1.2012, spisová značka 1 Pv 791/11/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 27.8.2011 v čase o 5.00 hod. Strážskom v rodinnom dome na ul. XXXXX vo svojej izbe mal vo vrecku svojich nohavíc odložený plastový sáčok o rozmeroch 4x2 cm, ktorý obsahoval sušenú rastlinu konope rodu Cannabis zaradenú v zmysle zákona č. 139/1998 Z. z. v znení neskorších predpisov zaradená do I. skupiny omamných látok o hmotnosti 720 mg s obsahom účinnej látky THC väčším ako 20 mg, z ktorej by podľa znaleckého posudku bolo možné pripraviť dve obvykle jednorázové dávky drogy, ako aj kúsok papiera o rozmeroch 6x6 cm, ktorý obsahoval zmesi konope a tabaku o hmotnosti 80 mg s obsahom účinnej látky THC menej ako 5 mg, z ktorej by podľa znaleckého posudku bolo možné pripraviť jednu obvykle jednorázové dávky drogy, pričom tieto látky si zaobstaral pre vlastnú potrebu v presne nezistenom čase od neznámej osoby v meste Michalovce.

Uznesením prokurátora Okresnej prokuratúry Michalovce zo dňa 11.1.2012, spisová značka 1 Pv 791/11/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach sp.zn. 1 Pv 791/11 zo dňa 11.1.2012 bolo podľa § 216 ods.1 Tr. poriadku trestné stíhanie proti obvinenému XXXXX podmienečne zastavené na tom skutkovom základe, ako je uvedené v citovanom uznesení prokurátora. Podľa § 216 ods.2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie nadobudlo právoplatnosť dňa 24.1.2012.
Skúšobná doba pre podmienečné zastavenie trestného stíhania uplynula dňom 24.1.2013.
Po uplynutí skúšobnej doby podmienečného zastavenia trestného stíhania bolo skúmané, či obvinený v jej priebehu viedol riadny život. Z charakteristiky obvineného z miesta bydliska, zo správy Obvodného úradu Michalovce - odbor všeobecnej  vnútornej správy, Okresného riaditeľstva PZ Michalovce, ako aj z odpisu registra trestov bolo zistené, že obvinený v priebehu skúšobnej doby sa nedopustil žiadneho trestného činu, ani nespáchal priestupok, a teda riadne vyhovel podmienkam stanoveným v ustanovení § 217 ods.1 Tr. poriadku.
Podľa § 217 ods.1 Tr. poriadku ak obvinený v priebehu skúšobnej doby bude viesť riadny život, rozhodne orgán, splní povinnosť nahradiť spôsobenú škodu a vyhovie aj ďalším uloženým obmedzeniam a povinnostiam, prokurátor rozhodne, že sa obvinený osvedčí. Inak sa rozhodne, a to aj počas skúšobnej doby, že sa v trestnom stíhaní bude pokračovať.
Z uvedeného dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Richter
prokurátor